A BIZOTTSÁG 2103/2002/EK RENDELETE

(2002. november 28.)

az Európai Közösségbe történő behozatalt megelőzően a Dél-Afrikában elvégzett, a friss gyümölcsre és zöldségre alkalmazandó forgalmazási előírásoknak való megfelelési ellenőrzések műveleteinek jóváhagyásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 545/2002/EK rendelettel1 módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre2 és különösen annak 10. cikkére,

mivel:

(1) A legutóbb a 2590/2001/EK rendelettel3 módosított, a friss gyümölcsre és zöldségre alkalmazandó forgalmazási előírásoknak való megfelelési ellenőrzésekről szóló, 2001. június 12-i 1148/2001/EK bizottsági rendelet4 7. cikke megállapítja a Közösségbe irányuló behozatalt megelőzően harmadik országok által elvégzett azon ellenőrzések jóváhagyásának követelményeit, amelyekre ezt kérelmezik.

(2) 2002. március 11-én a dél-afrikai hatóságok kérelmezték, hogy a Bizottság hagyja jóvá a Romlandó Termények Kivitelét Ellenőrző Hivatal (PPECB) által a Mezőgazdasági Minisztérium felügyelete alatt végzett ellenőrzési tevékenységet. A kérelem megállapítja, hogy a szóban forgó intézmény rendelkezik az ellenőrzések elvégzéséhez szükséges személyzettel, felszereléssel és létesítményekkel, az alkalmazott módszerek egyenértékűek az 1148/2001/EK rendelet 9. cikkében említettekkel, és a Dél-Afrikából a Közösségbe kivitt friss gyümölcsöknek és zöldségeknek pedig meg kell felelniük a közösségi forgalmazási előírásokkal egyenértékű előírásoknak.

(3) A tagállamok által benyújtott és a Bizottság birtokában levő információ alapján 1997 és 2002 között a Dél-Afrikából származó friss gyümölcsök és zöldségek behozatalakor viszonylag kevés esetben fordult elő, hogy a termékek nem feleltek meg a forgalmazási előírásoknak.

(4) A dél-afrikai ellenőrző szolgálatok képviselői rendszeresen részt vesznek az Egyesült Nemzetek Európai Gazdasági Bizottságának (ENSZ-EGB) a romlandó termények szabványosításával és a minőség javításával foglalkozó munkacsoportja munkájában, amely a gyümölcsök és a zöldségek forgalmazási előírásainak nemzetközi egyeztetésére törekszik. Dél-Afrika emellett részt vesz a Gazdasági Együttműködési és Fejlesztési Szervezet (OECD) keretében a gyümölcsökre és a zöldségekre vonatkozó nemzetközi szabványok alkalmazására irányuló programban is. Végül, a dél-afrikai ellenőrző szolgálatok már évek óta részt vesznek a különböző tagállamok által szervezett konferenciákon és képzéseken.

(5) Ezért a Dél-Afrika által végzett megfelelési ellenőrzéseket az 1148/2001/EK rendelet 7. cikkének (8) bekezdésében említett közigazgatási együttműködés létrejöttétől kezdődő hatállyal jóvá kell hagyni.

(6) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

Az Európai Közösségbe történő behozatalt megelőzően a Dél-Afrikában elvégzett, a friss gyümölcsre és zöldségre alkalmazandó forgalmazási előírásoknak való megfelelési ellenőrzést az 1148/2001/EK rendelet 7. cikkében meghatározott feltételeknek megfelelően hagyják jóvá.

2. cikk

Az 1148/2001/EK rendelet 7. cikke (2) bekezdésének második albekezdésében említett dél-afrikai hivatalos kapcsolattartó és az ellenőrző szervek adatait az e rendelet I. melléklete tartalmazza.

3. cikk

Az 1148/2001/EK rendelet 7. cikke (3) bekezdésének második albekezdésében említett igazolásokat, amelyeket az e rendelet 1. cikkében említett ellenőrzéseket követően állítottak ki, az e rendelet II. mellékletében szereplő mintának megfelelő formanyomtatványon kell elkészíteni.

4. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet attól a naptól alkalmazandó, amikor az Európai Közösségek Hivatalos Lapjának C sorozatában közzéteszik az 1148/2001/EK rendelet 7. cikkének (8) bekezdésében említett, az Európai Közösség és Dél-Afrika közötti közigazgatási együttműködés létrejöttéről szóló közleményt.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. november 28-án.

a Bizottság részéről

Franz FISCHLER

a Bizottság tagja

I. MELLÉKLET

Az 1148/2001/EK rendelet 7. cikkének (2) bekezdése szerinti hivatalos kapcsolattartó:

Mezőgazdasági Minisztérium (National Department of Agriculture)

DPHQ

Private Bag X258

Pretoria 0001

Dél-Afrika

Tel.: (27-12) 319 65 02

Fax: (27-12) 326 56 06

E-mail: smph@nda.agric.za

Az 1148/2001/EK rendelet 7. cikkének (2) bekezdése szerinti ellenőrző testület:

Romlandó Termények Kivitelét Ellenőrző Hivatal

PPECB (Perishable Products Export Control Board)

PO Box 15289

7500 Panorama, Parow

Dél-Afrika

Tel.: (27-21) 930 11 34

Fax: (27-21) 930 60 46

E-mail: ho@ppecb.com

II. MELLÉKLET

APS03

[pic]

Az 1148/2001/EK rendelet 7. cikkének (3) bekezdése szerinti tanúsítványminta

DÉL-AFRIKAI KÖZTÁRSASÁG

ROMLANDÓ TERMÉNYEK KIVITELÉT ELLENŐRZŐ HIVATAL (PPECB)

MEZŐGAZDASÁGI TERMÉKEKRE VONATKOZÓ SZABVÁNYOK

KIVITELT ELLENŐRZŐ TANÚSÍTVÁNY

Bizonyos termékek kivitelének ellenőrzésére vonatkozó - az 1990. évi, mezőgazdasági termékekre vonatkozó szabványokról szóló törvény (Agricultural Product Standard Act) (az 1990. évi 119. törvény) 15. cikke alapján közzétett - szabályok alapján kiállítva.

Kiállítója a PPECB, amelyet bizonyos kivitelre szánt termékekkel kapcsolatban az említett törvény 2. cikke (3) bekezdésének a) pontja alapján a mezőgazdasági miniszter jelölt ki meghatalmazottnak.

Érvényességi idő: Sorszám:

Az exportőr neve PUC/kódok Osztály/kat./ feldolgozás Termék/fajta A csomagok száma vagy szükség esetén a tömeg1

A csomagok száma/tömeg betűvel kiírva:

Konténer(ek) száma:

Tanúsítjuk, hogy az itt meghatározott termékek mintáit ellenőrizték, és az ellenőrzés időpontjában megfeleltek az 1990. évi, mezőgazdasági termékekre vonatkozó szabványokról szóló törvény 4. cikkének (3) bekezdése alapján meghatározott szabványoknak és követelményeknek.

Származási ország: Rendeltetési ország: Szállítási hely:

Szállítóeszköz: Légi Tengeri Közúti Hajó:

Ellenőrzési bélyegző Ellenőr:

Az ellenőrzés időpontja:

Aláírás:

"Az a személy, aki ezt a dokumentumot megmásítja, vagy egy általa készített vagy készíttetett dokumentumot a fenti tanúsítványként tünteti fel, az 1990. évi, mezőgazdasági termékekre vonatkozó szabványokról szóló törvény értelmében bűncselekményt követ el."

1 HL L 84., 2002.3.28., 1. o.

2 HL L 297., 1996.11.21., 1. o.

3 HL L 345., 2001.12.29., 20. o.

4 HL L 156., 2001.6.13., 9. o.

1 A szükségtelen rész törlendő.